সন্দীপ ঘোষের মামলায় নিম্ন আদালতের বিচারপ্রক্রিয়ায় হস্তক্ষেপ নয়, জানাল হাইকোর্ট

কলকাতা: ফের হাইকোর্টে ধাক্কা খেল সন্দীপ ঘোষ (Sandip Ghosh)। সন্দীপ ঘোষ সহ পাঁচ অভিযুক্তের আর্থিক দুর্নীতি মামলায় (RG Kar Financial Irregularities Case) নিম্ন আদালতের বিচারপ্রক্রিয়ায় হস্তক্ষেপ নয় জানিয়ে দিল কলকাতা হাইকোর্ট (Calcutta High Court)। বিচারপতি জয়মাল্য বাগচি ও বিচারপতি গৌরাঙ্গ কান্তের ডিভিশন বেঞ্চের নির্দেশ সিবিআইয়ের নথি সংক্রান্ত বিষয়ে যদি অভিযুক্তদের পর্যবেক্ষণের প্রয়োজন হয় সে ক্ষেত্রে তারা ২৪ ফেব্রুয়ারির মধ্যে নিম্ন আদালতে আবেদন জানাতে পারবে।

রাজদীপ মজুমদার সিবিআইয়ের আইনজীবী আদালতে জানান, হাইকোর্টের নির্দেশ মত সমস্ত অভিযুক্তকে রিলাইড আপন ডকুমেন্টসের সব নথি দেওয়া হয়েছে। আইনের ৯১ নম্বর ধারা অনুযায়ী আন রিলাআয়েড নথির তালিকাও দেওয়া হয়েছে। সব্যসাচী ব্যানার্জি ,সুমন হাজারার আইনজীবী জানান, আন রিলাআয়েড নথির তাকিকাই শুধু হাতে পেয়েছি। কোন নথি হাতে পাইনি। শুনানিতে বিচারপতি জয়মাল্য বাগচি বলেন, সেক্ষেত্রে আপনাদের পর্যবেক্ষণের আবেদনের সুযোগ রয়েছে। রাজদীপ মজুমদার বলেন, আন রিলাআয়েড নথির সব দেখানো সম্ভব নয়। শুধুমাত্র প্রতি অভিযুক্তদের ক্ষেত্রে সেগুলো আমরা দেখাতে পারি। বিচারপতি জয়মাল্য বাগচিবাকি নথি দেখাতে আপনাদের অসুবিধা কোথায়? সিবিআইয়ের আইনজীবী জানান, তদন্ত চলছে।

আরও পড়ুন: ED-র পর CBI-এর মামলাতেও জামিন পেলেন ‘কালীঘাটের কাকু’

সওয়াল জবাবের পর আদালতের নির্দেশ, ২৪ ফেব্রুয়ারির মধ্যে সমস্ত অভিযুক্তকে আন রিলাআয়েড নথির উপর পর্যবেক্ষণ চাইলে তার আবেদন আদালতে করতে হবে। নিম্ন আদালত বিচার প্রক্রিয়া চালিয়ে যাবে। এ ক্ষেত্রে কলকাতা হাইকোর্টের কোন হস্তক্ষেপ থাকবেনা।

অন্য খবর দেখুন